Zásahy hliadok MsP v 43. týždni 
	V týždni od 25. októbra do 31. októbra 2010 preverovali hliadky mestskej polície v hlavnom meste 2169 udalostí. Medzi nimi bolo aj 268 takých, ktoré po overení hliadkami priamo na mieste sa ukázali ako neopodstatnené.
	K opodstatneným prípadom však možno zaradiť priestupky vodičov voči pravidlám bezpečnosti a plynulosti v cestnej premávke a takýchto porušení zistili a riešili hliadky MsP 1484. Na miestach vyhradených pre zdravotne postihnutých občanov svoje vozidlá bez oprávnenia parkovať na ich zanechali traja motoristi.
	V oblasti porušení pravidiel verejného poriadku zistili a riešili mestskí policajti 25 prípadov. Majitelia psov štatistiku mestskej polície v sledovanom týždni doplnili o 21  nových zistení.
	Čistota a poriadok bola ľahostajná pre 82 priestupcov a neporiadok okolo kontajnerových stojísk bol zistený v 36 prípadoch. Pravidlá ambulantného predaja a trhového poriadku nerešpektovalo 8 predajcov. Stanovené prevádzkové hodiny nedodržali zodpovední pracovníci v 8 prevádzkach.
	Z trávnatých plôch si miesto zaparkovania pre svoje motorové vozidlo urobilo 47 motoristov. V pešej zóne riešili hliadky mestskej polície 12 porušení a alkoholické nápoje napriek zákazu ich konzumácie si na verejných priestranstvách doprialo 52 konzumentov. Prípady obťažovania okoloidúcich riešili mestskí policajti 9 krát.
	Na príslušné úrady zároveň jednotlivé okrskové stanice mestskej polície nahlásili 13 starých vozidiel. Na telefonáty, v ktorých oznamovatelia upozorňovali na prejavy rušenia nočného pokoja zasahovali hliadky 4 krát. Fajčiari porušujúc zákon na ochranu nefajčiarov tým, že fajčili na zastávkach mestskej hromadnej dopravy tento porušili 48 krát.
	Štatistika mestskej polície zároveň prezrádza, že najviac priestupkov a to 51 zistili a riešili hliadky MsP na Mostovej a Saratovskej ulici. Blokovacie zariadenia si na vozidlách našlo 665 vodičov a 187 motoristov si po odtiahnuté vozidlá muselo zájsť do areálov príslušných odťahovacích služieb.